फोटो खींची तो पत्रकार पर भड़की जोश,बोलीं-बंद करो एहनूंं हवालात
विशाल भारद्वाज/गुरप्रीत बैंस| होशियारपुर
कौन तू, मेरी फोटो खिच्चण दी किस तों मंजूरी लई। पर्चा दर्ज कर एहनूं हवालात बंद करो। यह शब्द गुस्से में तिलमिलाई अकाली दल की विधायक महिंदर कौर जोश ने एक पत्रकार को कहे। पत्रकार के यह कहने पर कि भास्कर से हूं, सुनते ही जोश एकदम सीट से उठी और भास्कर के पत्रकार दीपक की ओर बढ़ी।
वहां मौजूद दो पुलिस वाले भी बीबी जी के मूड़ को समझ गए और उन्होंने पत्रकार की बाहें पकड़ ली और बीबी जोश ने आकर कैमरा छीन लिया। पिक्चर्स डिलीट करने की कोशिश की, पर वह कर सके। यह सारी घटना शनिवार सुबह 12 बजे के करीब की है। बीबी जोश शामचौरासी में गरीबों को अनाज बांटने के लिए आई थीं। जब वह मौके पर पहुंची तो दस मिनट बाद ही यह घटना घट गई और पत्रकार को डराती-धमकाती रही। पुलिस वालों को कहा कि अभी ही इसके खिलाफ पर्चा दर्ज कर हवालात में बंद करो। घटना की चंद मिनटों में ही चर्चा पूरे जिले में पहुंच गई और बाद में प्रैस क्लब अध्यक्ष के दखल के बाद पुलिस वालों ने कैमरा वापस किया। पत्रकार पर दबाव डालने लगे कि मामले को रफा-दफा किया जाए।
मुझ पर पर्चा करवा दो : जोश
इससंबंधी जब वहां पहुंचे पत्रकारों ने बीबी जोश से कैमरा छीने जाने के बारे में पूछा तो उन्होंने कहा कि हां मैंने कैमरा छीना है और मुझ पर पर्चा दर्ज करवा दो।
अकाली कौंसलर ने दी धमकी
मौकेपर मौजूद अकाली दल के कौंसलर दलजिंदर सिंह डिंपी ने पत्रकार को धमकाना शुरू कर दिया और कहा कि अगर कोई उलटी-सीधी खबर छापी तो खमियाजा भुगतना पड़ेगा। बीबी आपको छोड़ने वाली नहीं है।
फिर लौटाया कैमरा|मामले कीगंभीरता समझने में बीबी को बहुत समय नहीं लगा और पुलिस को कहा कि कैमरा उसे दे दो। इससे पहले मामला प्रेस क्लब पहुंच गया था। क्लब अध्यक्ष बलजिंदरपाल सिंह ने बीबी को एेसा करने के लिए कहा और कहा जल्द कैमरा लौटा दो।
पुलिस के सामने घटी घटना|घटना घटीतो थाना बुल्लोवाल के एसएचओ विक्रमजीत सिंह और शामचौरासी चौकी से मुलाजिम बलजीत सिंह मौजूद थे। पुलिस ने भी बीबी का साथ देने में कोई कसर नहीं छोड़ी। जैसे-जैसे बीबी का हुकम हो रहा था,उस पर तामील की जा रही थी।
शामचौरासी में साल से अनाज नहीं बांटा गया था। नगर कौंसिल शामचौरासी अध्यक्ष भगतराम ने मुद्दा उठाकर बीबी के नाक में दम कर दिया था। आखिर बीबी को अनाज बांटने का प्रोग्राम बनाना पड़ा। दो दिन से अनाज बांटा जा रहा था। बीबी से ज्यादा भगत अनाज बांट गएा, जिसे लेकर बीबी का गुस्सा शिखर पर था। शनिवार जब वह पहुंची तो कहने लगी कि यह अनाज वह पंजाब सरकार दे रही है। यह किसे एमसी या कौंसिल अध्यक्ष का नहीं। जबकि, अनाज केंद्र की स्कीम के तहत दिया जा रहा है। बीबी के दावों की वहां भास्कर का पत्रकार रिकार्ड कर रहा था। बीबी की निगाह कैमरे पर पड़ी तो गुस्से में बीबी ने इस घटना को अंजाम दिया।
आखिर क्यों गुस्सा आया जोश को
कस्बा शामचौरासी में गुस्से में पत्रकार को कैमरा बंद करने के लिए कहती हुईं बीबी जोश। पत्रकार ने कैमरा बंद नहीं किया तो बीबी ने पुलिस की मदद से छीन लिया। भास्कर
hin_Deva mai_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva